Procesul verbal al ședinței din data de 24.11.2015
Ședința a fost condusă de Manager General, Dr. Grasu Alis. 
Dr. Grasu Alis a anunțat că a demarat programul “Psihologul lângă tine”, program de consiliere psihologică adresat angajaților SABIF.
De la 1 decembrie medicii care lucrează pe mașini de tip C vor lucra cu asistenții medicali debutanți recent angajați. Asistenții din echipajele acestora vor trece pe mașini de tip B.
Dr. Grasu Alis a anunțat că studenții de la medicină vor avea posibilitatea să facă practică pe ambulanțele SABIF.
De asemenea cei care vor întocmi referate pentru comisia de disciplină vor trebui foarte bine documentate. Ele trebuie să fie însoțite de note explicative, declarații etc.

În noaptea de 20-21 noiembrie a.c. a avut loc un control al echipajelor aflate in teren. Au controlate 8 echipaje, dintre care 5 au fost găsite organizate și echipate perfect.
La sfârșitul săptămânii SABIF va participa la concursul de ambulanțe de la Sibiu. Vor fi reprezentați de două echipaje, una de tip C condusa de dr. Iordache Diana, cealaltă de tip B condusă de as.med. Jianu Tomiță.

În luna februarie a anului următor se va organiza examen pentru obținerea atestatelor de medicină de urgență.
As.șef Rudaru Iulia a anunțat că trusele pentru arși ale căror carcase sunt sparte pot fi înlocuite cu altele noi care au fost achiziționate și se află la magazie.

Ing. Pelteacu Dan a anunțat că mai sunt 31 de mașini pentru care trebuie schimbate anvelopele.
În continuare s-au discutat probleme administrative ale microstațiilor. Au sosit scaunele pentru microstații și pot fi ridicate de la magazie. 
Contabilul Driu Niculina a împărțit inventarele personale microstațiilor pentru personalul operativ.
Dr. Grasu Alis a recomandat ca toate trusele să fie inscripționate cu numărul mașinii și indicativul cu marker nu cu leucoplast.
Începând de ieri pentru două săptămâni se află în Dispecerat și Call-Center pentru monitorizare 2 inspectori de la DSU. 
În ianuarie va avea loc o recertificare ISO.
În luna decembrie va fi audit intern și extern pe ISO.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost analizate și semnate de managerul general.

